Diari Oficial de la Generalitat Valenciana


Sumari del DOGV 3389, del 09-12-1998 (1998/10228)

RESOLUCIÓ núm. 723/98, de 23 novembre de 1998, de la Conselleria de Benestar Social, per la qual es modifiquen els crèdits destinats a finançar les ajudes regulades en l'Ordre de la Conselleria de Benestar Social, de 20 de març de 1998.
--------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/1998/11/23/723/dof/vci/html**

### Dades del document

Número de DOGV
:   3389

Data del DOGV
:   09-12-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/10794


Data del document
:   23-11-1998

Organisme emissor
:   Conselleria de Benestar Social

Tipus de document
:   Resolució

Anàlisi jurídica

RESOLUCIÓ núm. 723/98, de 23 novembre de 1998, de la Conselleria de Benestar Social, per la qual es modifiquen els crèdits destinats a finançar les ajudes regulades en l'Ordre de la Conselleria de Benestar Social, de 20 de març de 1998. [1998/X10577]
  
El 3 d'abril de 1998 va ser publicada l'Ordre del 20 de març de 1998, de la Conselleria de Benestar Social (DOGV núm. 3.217), per la qual es regulen i convoquen ajudes dirigides a la família i adopció. En aquesta ordre s'assignava a la línia de Primera Infància (0-3 anys) 69.911.652 pessetes
  
Per Resolució de 18 de febrer de 1998, de la Secretaria General Tècnica del Ministeri de Treball i Afers Socials, es va donar publicitat a l'acord de distribució territorial dels crèdits pressupostaris destinats a subvencions per a la realització de programes de serveis socials (BOE núm. 54).
  
Una vegada concedides les assignacions, cal ajustar les previsions inicialment pressupostades per a la línia 2196 ( Primera infància 0-3 anys), gestionades a través del programa 313.30 Família i Adopcions, ajust que suposava augmentar la dotació de la línia en una quantia de 85.873.108 pessetes. Per a això va dictar la Conselleria d'Economia i Hisenda i Administració Pública, la Resolució de 30 de setembre de 1998, que va generar un crèdit de 19.070.025 pessetes, destinat a aquesta línia.
  
D'altra banda, una vegada transcorreguda la major part de l'exercici i a la vista de totes les sol·licituds d'ajudes presentades a càrrec de l'ordre d'ajudes, s'observa que la previsió que hi havia de finançament per a la línia esmentada era clarament insuficient, per la qual cosa mitjançant Resolució de la Conselleria d'Economia i Hisenda i Administració Pública, de 8 de novembre de 1998, es va autoritzar transferència de crèdit del capítol II al IV del programa 313.30 Família i Adopcions per import de 73.442.331 pessetes.
  
Davant la necessitat de donar nova publicitat a l'import definitiu destinat a les ajudes de referència, en el termes previstos en l'article 47.11 del Decret Legislatiu, de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana.
  
En consideració a tot el que s'hi ha exposat, aquesta Conselleria de Benestar Social ha acordat el següent:
  
1. Modificar les quanties de les ajudes publicades en l'Ordre de 20 de març de 1998, de la Conselleria de Benestar Social (DOGV núm. 3.217), i que a continuació es relaciona, en els termes que es detallen:
  
Denominació: Primera infància ( 0-3 anys)
  
Línia de subvenció 2196-403/98
  
Consignació pressupostària: increment de 62.202.304 pessetes, passant de 47.997.196 pessetes, a 773.123.112 pessetes.
  
2. Publicar aquesta resolució en el Diari Oficial de la Generalitat Valenciana.
  
Els crèdits resultants després d'aquesta modificació tenen caràcter màxim, i es podran concedir subvencions, una vegada esgotats aquests crèdits, cosa que es farà pública en el Diari Oficial de la Generalitat Valenciana


Còpia Permalink ELI